Wikipédia-vita:Szavazás/Nevezetességi irányelv kivételes teljesítményt nyújtó sportolókra, 2014

message: Egy korábbi törlési eljárást szeretnék felhozni példának, hogy miért nincs értelme irányelvet hozni arra vonatkozólag, hogy a nevezetesség hiánya miatt majd lehet törölni vagy szimplán nem nevezetesnek minősíteni cikkeket. Az érintett törlés, mely egyik kiindulópontja volt a szavazásnak a: Wikipédia:Törlésre javasolt lapok/Faik Bajrami. Jól látható, hogy a cikk 3-1 arányban törlésre lett javasolva. A nevezetesség olyan dolog, ami megkérdőjelezhető ugyan, de szerintem nem elég ok arra, hogy egy komoly az országát is képviselő sportolót vagy játékvezetőt kitöröljünk és nem nevezetesnek minősítsünk. Egyébként azt is látni kell, hogy a nevezetesség akár szócikk szám függő is lehet, hiszen ha minden első osztályú magyar labdarúgót már megírtunk és van szerkesztési kedv akkor miért álljon meg a lendület hadd írhassák meg az ezzel foglalkozók a svájci első osztály labdarúgóit vagy akár folytassák a magyar másodosztályúakkal. Megjegyzem, hogy a mai magyar labdarúgóink nevezetessége a teljesítményük alapján már egyből megkérdőjelezhető lehet, de ez a mi szempontunkból nem is érdekes. Az az érdekes ha van például egy nagy sportesemény például egy nagy nemzetközi torna egy Európa-bajnokság vagy világbajnokság, akkor ott megírhassuk, hogy kik voltak a játékosok és a játékvezetők, így próbálom szemléltetni is a képpel mintegy lerakva a Wiki puzzle darabkáit. Lásd például az 1972-es labdarúgó-Európa-bajnokság (selejtező), ahol a szerintem meggondolatlan törlésnek hála pont egy fő nincs megírva a játékvezetők közül a Faik Bajrami. Az ilyen irányelvek pedig arra visznek minket, hogy a Wikipédia ötödik pillére sérülni fog. A nevezetesség kell de úgy látom sokan nem értitek a Wikipédia működését a nevezetesség nem azért van, hogy a szócikkeket gyártó szerkesztők kedvét elvegyük, hanem azért hogy a tényleg nem nevezetes cikkeket kiszűrjük. Sajnos minden ilyen a Faik Bajramihoz hasonló eljárás kitép egy puzzle darabot a már lerakott táblából és ez nem jó irány! A puzzle darabokat a hiányzó helyre kell betennünk és nem lyukakat csinálni visszamenőleg, így kérem gondoljátok át mire szavaztok, mert nagyon rossz irányba haladunk.   Andrew69.   2014. augusztus 27., 08:23 (CEST)
replies: text: Egyetértek teljes mértékben. Ugyanakkor tudomásom szerint adminisztrátorok vissza tudnak állítani törölt lapokat. Ezt kéne tenni Faik Bajrami cikkével is. --XXLVenom999 vita 2014. augusztus 29., 17:10 (CEST)
replies: text: :Ennek az a módja, hogy a WP:T lapon helyreállítási megbeszélést kezdeményezel és meggyőzöd a szerktársakat, hogy az eredeti törlés hibás döntés eredménye volt, vagy mutatsz olyan újabb információkat, amik a TMB idején nem álltak rendelkezésre. --Malatinszky vita 2014. augusztus 29., 17:17 (CEST)

message: Úgy számoltam, hogy Thomas74 szerkesztőtársunknak nincs meg a kiírást megelőző három hónapban a legalább 100 számbavehető szerkesztése, ezért a szavazatait érvénytelenítettem. Kérek egy kontrollszámolást. Hungarikusz Firkász Ide írkássz! 2014. augusztus 29., 17:03 (CEST)
replies: text: „Kézzel” és a vadonatúj programommal is  összesen 27 számbavehető szerkesztést számoltam össze. --Puskás Zoli vita 2014. augusztus 30., 01:08 (CEST)
thread_title:  Érvénytelen szavazatok